Publication: Magyar Közlöny
Issue: MK-2001-22 (Year: 2001, Number: 22)
Era: 1990-2004
Section: Melléklet a 6/2001. (II. 28.) EüM rendelethez
Paragraph Index: 20

f) A képzési program egyes tanulmányi területein (moduljaiban) előírt vizsgák sikeres teljesítése. IV/2. A szakmai vizsga egyes részei alóli felmentés feltételei A szakmai vizsga a teljes szakmai ismeretanyagot átfogja, ezért a vizsga egyes részei alól a szakmai vizsgáztatás általános szabályairól és eljárási rendjéről szóló 10/1993. (XII. 30.) MüM rendeletben foglaltaknak megfelelően adható felmentés. IV/3. A szakmai vizsga részei Szakmai gyakorlati vizsga A szakmai gyakorlati vizsga munkafeladatait a vizsgát szervező intézmény dolgozza ki a „III. A szakképesítés szakmai követelményei”-ben meghatározottak alapján. A gyakorlati vizsga helyét — függetlenül a vizsgázó saját munkahelyétől — a szakmai vizsgát szervező intézet jelöli ki. A gyakorlati vizsga két részből áll:

Source: https://magyarkozlony.hu/hivatalos-lapok/95ce001ff138e62db67ba14d860b6c5fe8516425/dokumentumok/686a29a7482f0b2a88b4c661e2bbf82d40820620/letoltes